તમે નાયગ્રાના ધોધમાં કેવી રીતે ફસાયેલા, મદુરાઈની ધરમશાળામાંથી તમારો સામાન ચોરી જનાર ચોરને તમે કેવી રીતે પકડેલો અને એણે ફેંટ મારીને તમારા બે દાંત કેવી રીતે તોડી નાખેલા, સિંગાપોરમાં તમારો પાસપોર્ટ, વિઝા અને ક્રિડેટ કાર્ડ ચોરાઈ ગયા પછી તમે જેલમાંથી કેમ કરીને છૂટ્યા, એરપોર્ટ પર તમે કેવી સિફતથી તમારો માલ ‘અંદર’ કરી દીધો, કુંભમેળામાં તમારું આખું કુટુંબ એકબીજાથી કેવી રીતે છૂટું પડી ગયેલું અને પછી હિંદી ફિલ્મના અઢારમા રીલના ક્લાઇમેક્સ દૃશ્યોની જેમ તમારું કેવી રીતે પુનર્મિલન થયું. . . આવી સનસનાટીભરી દાસ્તાનો સંભળાવવાની ટ્રેઇનિંગ લો!